GiliGold/VAD_KnessetCorpus huggingface dataset:
אמנון כהן: אין כאן משהו פוליטי.
אמנון כהן: ארז קמיניץ, למה ניצלת את ההזדמנות שיש בחירות?
<ארז קמיניץ: אני לא זוכר, אבל יש בזה היבטים של - - -
אמנון כהן: לא, אין פה משהו.
אמנון כהן: הם לא הצביעו ש"ס.
<ארז קמיניץ: זה לא קשור לש"ס.
אמנון כהן: הם גם לא הצביעו לדב חנין.
<ארז קמיניץ: אני לא זוכר את זה ואני לא יודע לענות.
<ארז קמיניץ: הדברים הם ברורים, יש הנחיה של היועץ המשפטי.
אמנון כהן: אבל זה בנושאים אחרים, כמו לא לקלוט אדם, לא לקלוט מישהו מקצועי, לא לקלוט מנכ"ל או סמנכ"ל.
אמנון כהן: פה זה היה לפתרון בעיה.
<ארז קמיניץ: זה גם הוצאה של תקציבים.
<ארז קמיניץ: אני לא זוכר בדיוק את המקרה - - -
אמנון כהן: אבל לעשות דיון מקצועי עם ועדת משנה, מה קשור?
<ארז קמיניץ: יכול להיות שהיתה הנחיית יועץ כזאת ויכול להיות שזו הייתה בקשה של יושב-ראש המועצה.
<ארז קמיניץ: אני לא זוכר בדיוק.
<ארז קמיניץ: אם רוצים לבדוק את זה היסטורית מה היה בדיוק, אנחנו יכולים לבדוק.
<ארז קמיניץ: זאת לא הנקודה, הנקודה היא שאנחנו עברנו את התקופה הזאת ולא יכולים להיות יותר תירוצים בעניין הזה.
<ארז קמיניץ: ועדת המשנה התכנסה וקבעה לוחות זמנים מאוד ברורים לתשובה.
אברהם מיכאלי: אדוני היושב-ראש, מכיוון שהדברים בושלו כבר, ואפילו גברת תורג'מן שיושבת ב"חלמיש" כבר שנה ושמונה חודשים דיברה על זה.
אברהם מיכאלי: כל הבעיות שהיו עם רשות החברות הממשלתיות – אולי צריך לשאול את מר סלמן איך יכול להיות שאדם מתנדב שנה ושמונה חודשים - - - -
<רחל תורג'מן: זה לא הדיון.
<רחל תורג'מן: חבר הנכנסת מיכאלי, שזה לא יהיה דיון על רחל תורג'מן.
<רחל תורג'מן: זה עניין אחר.
אברהם מיכאלי: בזמנו הבטחתם לי שהדברים האלה יסודרו.
אברהם מיכאלי: כל הדברים האלה מראים על איזו מגמה.
אברהם מיכאלי: המגמה היא סחבת.
אברהם מיכאלי: המגמה היא לא לבדוק.
אברהם מיכאלי: אני פונה גם למר עמירם כץ.
אברהם מיכאלי: הניסיון שנצבר במשך שנה וחצי עם התושבים, הרי הייתה פה התמרמרות עצומה מצד התושבים ולא הייתה אפילו אפשרות לדבר איתם כי תביעות משפטיות התרוצצו בכל מיני בתי-משפט.
אברהם מיכאלי: בוועדות פה דנו מספר פעמים בסוגיה הזאת של תביעות משפטים.
אברהם מיכאלי: גברת תורג'מן ישבה והגיעה לאיזושהי הבנה עם התושבים, האם ישבתם ולמדתם את הניסיון הזה ואת מה שהיא עשתה שם?
אברהם מיכאלי: איפה אתם שמים קו אדום, שאת התאריך הזה לא תעברו?
אברהם מיכאלי: התושבים היום יושבים שוב ממורמרים כלפיכם.
אברהם מיכאלי: מה הסיבה לזה?
<עמירם כץ: חבר הכנסת מיכאלי, ביוני הייתה לי זכות להצטרף כדירקטור לחברה.
<עמירם כץ: יושבת-ראש הדירקטוריון דאז הייתה הגברת רחל תורג'מן ואני למדתי ממנה מה שניתן היה ללמוד, וניתן היה ללמוד הרבה.
<עמירם כץ: זה פעם אחת.
<עמירם כץ: פעם שנייה, לגבי הקשר עם התושבים – בוודאי שאנחנו בונים על הקשר שנוצר והמשא ומתן שהיה בתקופה של רחל תורג'מן, ואנחנו מתכוונים להמשיך ככל הניתן מהנקודה שאליה הגיעו אז ולא להמציא עכשיו את הטלפון מחדש.
<עמירם כץ: זאת לא הכוונה שלנו.
<נעמי טל: למה זה נעצר?
<נאוה צנעני: יש רשות מחולדאי?
<נאוה צנעני: אין אישור.
<נאוה צנעני: הוא שונא אותנו.
אמנון כהן: די, אף אחד לא שונא אתכם.
<נאוה צנעני: הוא רוצה להעיף אותנו מהבתים, לגזול אותנו.
אמנון כהן: לא ניתן.
<עמירם כץ: אני אישית מייצג פה את ראש העירייה ואת מנכ"ל העירייה.
אמנון כהן: אני יודע שיש לו נכונות.
<עמירם כץ: אני מודיע שאני לא שונא אף אחד ואני אוהב את התושבים.
<עמירם כץ: אני רוצה להסביר לתושבי כפר שלם, תושבי העיר תל-אביב–יפו, החובה שלנו לדאוג להם.
<עמירם כץ: אמרתי קודם ואני חוזר ואומר: המתווה, כפי שמסתמן, הוא מתווה שעושה שכל.
<עמירם כץ: אני מקווה שנגיע להבנות.
<עמירם כץ: העירייה מוכנה עקרונית לבדוק סיפור של הגדלת זכויות בנייה כדי לפתור את הסיפור הזה אחת ולתמיד.
אברהם מיכאלי: חבר הכנסת דב חנין הזכיר קודם את עניין החקיקה.
אברהם מיכאלי: אנחנו לא צריכים לבקש רשות מאף אחד כדי לחוקק.
אמנון כהן: אנחנו ממשיכים בחקיקה.
אמנון כהן: אני אומר את זה בסיכום.
מיקי רוזנטל: אדוני היושב-ראש, אמנם אני חדש בנושא, אבל ישבתי וקראתי את כל הפרוטוקולים של הדיונים הקודמים וגם הם הסתיימו באיזה רוח טובה.
אמנון כהן: מה אמרתי בפרוטוקול האחרון?
מיקי רוזנטל: אני מאוד שמח על הגישה של עיריית תל-אביב, של משרד המשפטים, של משרד האוצר, של מינהל מקרקעי ישראל ושל סגן הממונה על החברות הממשלתיות, ובכל זאת, מאחר שראיתי גם את הסיכומים הקודמים שכולם היו מלאי אופטימיות ולא יצא מהם הרבה, אני מציע לך לקבוע לוח זמנים מאוד הדוקה ולישיבה הבאה לזמן את ראש עיריית תל-אביב בכבודו ובעצמו, את ראש מינהל מקרקעי ישראל, את שר האוצר, את כל הגורמים הרלוונטיים, ולהודיע שהוועדה תעקוב אחרי הסוגיה הזאת חודש בחודשו ונבקש מהצדדים גם דיווחים בכתב, כי אני חושב שעצם קיום הדיונים בוועדה מקדמים את הנושא.
מיקי רוזנטל: אנחנו לא צריכים להתערב אם אכן הנושא מתקדם לכיוון נכון, אבל אם הוא לא מתקדם – שנהיה פה עם האצבע על הדופק ולא ניתן לדבר הזה שוב לחמוק.
אמנון כהן: ראשית, אני רוצה להודות למשרד מבקר המדינה שנתן לנו תשתית עליה אנחנו יכולים לקיים את הדיון, וגם תשתית לגופים ממשלתיים שהיא תכנית עבודה שאפשר לבצע.
<אהרון מדואל: חבר הכנסת כהן, אנחנו מבקשים שמשרד המבקר יזמן את נציגי התושבים לגבי הבדיקה שנעשית עכשיו בנושא "חלמיש".
<שמואל גולן: אל תדאג, רשמתי כבר את השם שלך.
אמנון כהן: במהלך הדיונים שאני ניהלתי, גם בוועדת הפנים וגם פה, שמשרדי הממשלה היו חיוביים.
אמנון כהן: גם לא ראיתי שבעיריית תל-אביב לא רוצים.
אמנון כהן: דיברתי אישית עם ראש עיריית תל-אביב–יפו והוא אמר: הלוואי ונוציא את זה.
אמנון כהן: הוא אמר את זה בכל מפגש.
אמנון כהן: כלומר, יש נכונות מצדו.
אמנון כהן: השאלה היא איך עושים את זה באופן מידתי, שוויוני וטוב.
אמנון כהן: כפי שציינו חברי, אנחנו לא נרפה מהנושא הזה.
אמנון כהן: אני רוצה להודות לכולם, במיוחד לגברת רחל תורג'מן.
אמנון כהן: אני מבקש ממך, פעלת שנה ושמונה חודשים בהתנדבות, והוועדה מבקשת ממך להמשיך לעקוב ולעשות עבודה מול התושבים והעירייה ולהיות מין גוף מגשר, שכן את מקובלת על כולם.
אמנון כהן: כולם סומכים עלייך - גם התושבים סומכים עלייך, גם עיריית תל-אביב סומכת עלייך, גם משרדי ממשלה וגם אנחנו חברי הכנסת סומכים עלייך.
אמנון כהן: אנחנו רוצים שתהיה גשר מוביל בתחום הזה ולהכין את הקריטריונים כך שנראה שהתושבים לא נופלים בין הכיסאות.
<רחל תורג'מן: אף אחד לא ביקש את זה ממני.
אמנון כהן: אנחנו, כוועדה, מבקשים.
אמנון כהן: אם יהיה דיון בוועדת המשנה, אנחנו מבקשים שתהיי שם כמשקיפה מטעם הציבור וחברי הכנסת.
אמנון כהן: מר קמיניץ, מי מזמין לדיונים של ועדת המשנה?
<ארז קמיניץ: מינהל מקרקעי ישראל.
אמנון כהן: אם כך, הוועדה לענייני ביקורת המדינה מבקשת לזמן את גברת תורג'מן לאותם דיונים כמשקיפה.
אמנון כהן: היא לא תשפיע, היא לא תצביע, אבל אני רוצה שהיא תשמע את הדברים כדי שנוכל להתקדם.
אמנון כהן: חבר הכנסת מיכאלי, את מה שהבטחת צריך לקיים.
אמנון כהן: תשב עם אורי יוגב כדי לדאוג לה רטרואקטיבית.
אמנון כהן: אנחנו מבקשים מרשות החברות הממשלתיות – אם היתה לכם איזושהי התלבטות את מי לשים כמפרק "חלמיש", בכל מקרה עו"ד ליאור עמידור לא יהיה המפרק של "חלמיש".
אמנון כהן: אנחנו דורשים שהוא לא יהיה, יש פה ניגוד עניינים, גם אם הוא מוכשר ביותר.
אמנון כהן: יש הרבה מוכשרים אחרים.
אמנון כהן: אם כן – בכל מקרה שזה לא יהיה הוא.
<עמירם כץ: דרך אגב, אנחנו בעירייה לא חושבים שצריך למנות מפרק.
אמנון כהן: אמרתי אם ירצו לפרק.
<עמירם כץ: אנחנו נתנגד לכל מפרק.
<עמירם כץ: ככה לא עובדים.
אמנון כהן: אנחנו לא רוצים לשלם את כספי הציבור לחינם לאנשים.
אמנון כהן: אם ממשלה הטילה על "חלמיש" לעשות את עבודתה, היא צריכה לעשות את העבודה.
אמנון כהן: לא עשתה – אם שר או ממשלה חושבים שהיא לא עושה את ייעודה, יש זכות לפרק.
אמנון כהן: אבל אם מפרקים, לא אותו איש.
אמנון כהן: אין לי בעיה שלא יפרקו, זה לא ענייני, אבל אנחנו צריכים לדעת שמי שמטילים עליו חובה, הוא גם יסיים אותה.
אמנון כהן: אנחנו גם מבקשים שתבחנו את הסוגיה הזאת של קריטריונים 96, עם התאמות.
אמנון כהן: כלומר, לא צריך להמציא מחדש את הגלגל.
אמנון כהן: המדינה נתנה לכך את דעתה, היה מצוין, הרבה מאוד אנשים קיבלו את הפיצוי, אבל משום מה ב-96' עצרו את זה.
אמנון כהן: לכן אני אומר שצריך לבחון את מתווה 96' עם התאמות.
אמנון כהן: במקביל אנחנו מקדמים הצעת חוק שהיתה בוועדה הממוזגת.
אמנון כהן: אנחנו נחתים, כוועדה לביקורת המדינה, חברי כנסת נוספים.
אמנון כהן: נמשיך לקדם את זה, כי בלי הצעת חוק זה לא יזוז.
אמנון כהן: אני לא מאמין שצריך לעשות את זה בחקיקה, אבל אני חושב שלפעמים אנחנו משתמשים בחקיקה כקטליזטור.
אמנון כהן: אנחנו גם אומרים שזה יהיה משק כספים סגור עם תוספת זכויות, דבר שיהיה מחויב לפי חוק.
אמנון כהן: אנחנו רוצים שוועדת המשנה תיידע את משרד מבקר המדינה ואת הוועדה לגבי דיון שיהיה באמצע חודש ינואר.
אמנון כהן: בכל מקרה, הוועדה תקבע ישיבה נוספת בנושא לתחילת חודש פברואר.
אמנון כהן: נחליט איפה הפלונטר – אם נראה שהחסם במשרד המשפטים, נקיים דיון עם משרד המשפטים.
אמנון כהן: אם נרגיש שזה במשרד השיכון, נקיים דיון עם השיכון.
אמנון כהן: כך לגבי המינהל, עיריית תל-אביב–יפו.
אמנון כהן: לא נביא את ראש העיר לפה, אנחנו נבוא אליו עם כל הגופים הרלוונטיים.
אמנון כהן: המטרה שלנו היא להוציא את החסמים.
אמנון כהן: הוועדה לוקחת את אזור כפר שלם בשנת 2014 כעוגן חשוב, כדגל, כי אנחנו רוצים לבוא עם בשורה לציבור הזה שסובל משנת 48'.
אמנון כהן: אני מתבייש, כחבר כנסת, על איך שטיפלו בכם, אבל אנחנו אומרים לכם: לא לעד.
אמנון כהן: בשנת 2014 יהיה לכם שפע וברכה ובשורות טובות לכם ולילדיכם.
<רחל תורג'מן: אתה מבקש ממני להגיש לוועדה איזשהו נייר?
אמנון כהן: איזשהו נייר מתואם עם התושבים, עם משרדי הממשלה ולהיות איתם כל הזמן ביחד.
מיקי רוזנטל: צריך לגייס לזה כסף.
מיקי רוזנטל: אי אפשר להטיל על אדם להתנדב.
אמנון כהן: חבר הכנסת מיכאלי, אתה – מטעם הוועדה – תלך לרשות החברות הממשלתיות ותסדר מה שמגיע רטרואקטיבית.
אמנון כהן: הנושא שעל סדר היום: חברת דן – סדרי רכישת אוטובוסים – דוח מבקר המדינה 64א, עמ' 601.
אמנון כהן: המנכ"ל שמואל רפאלי נמצא כאן?
<אופיר קרני: המנכ"ל לא הגיע, לצערו נבצר ממנו להגיע.
<אופיר קרני: ממלא מקומו הוא מאיר ברכה ראש חטיבת המשק שהוא דירקטור בחברה.
אמנון כהן: הוא אישר את השתתפותו.
<אופיר קרני: אתמול היה ניסיון פיגוע באחד מקווי חברת דן.
אמנון כהן: היה ניסיון פיגוע, הוא נשאר לבדוק את האוטובוס?
<אופיר קרני: לא.
<אופיר קרני: הוא לא הגיע משום שצריך לתדרך את הנהגים.
אמנון כהן: לא מקובל עלי, תאמר לו שיגיע עכשיו, אני מחכה לו.
אמנון כהן: תתקשר אליו ותאמר לו שיגיע לוועדה.
אמנון כהן: זו בריחה מאחריות, מדובר בדוח מחמור ביותר.
אמנון כהן: תתקשר שיגיע מיד ושלא יעשה דין לעצמו, גם לא התקשר ולא אמר שאינו מגיע, קיבל החלטה.
אמנון כהן: יש כאן כספי ציבור.
אמנון כהן: מי זה מאיר חן?
<דרור גנון: מאיר חן הוא ראש הרשות החדש שנכנס לפני כשבוע וחצי ועדיין נמצא בשלבי לימוד, הוא עדיין לא מכיר את החומרים.
<דרור גנון: הוא החליף את אלכס לנגר במקור.
אמנון כהן: גם יהודה פרש?
<דרור גנון: יהודה פרש וגם הוא נכנסו עכשיו והם עדיין לא בעניינים.
אמנון כהן: מהחשב הכללי מי נמצא?
<עופר פלג: עופר פלג, חשב משרד התחבורה נציג משרד האוצר.
<עופר פלג: אני עובד החשב הכללי.
<עופר פלג: עובד משרד התחבורה, נציג החשב הכללי.
אמנון כהן: מנהל הענף אליאס מטר לא יגיע?
<דרור גנון: אין לי מושג אם הוא יגיע.
<דרור גנון: אני אתקשר.
<דרור גנון: אני אוכל לתת לך דוח.
אמנון כהן: זה לא דוח ראשון, גם על "אגד" היה דוח.
אמנון כהן: אנחנו מאוד נדיבים בדברים האלה.
אמנון כהן: נבדוק אם תיקנתם את הליקויים ולכן אני צריך את הבכירים כאן.
אמנון כהן: המנכ"ל בדרך?
אמנון כהן: נקרא מיד את ממצאי הדוח.
אמנון כהן: על פניו נראה לי שזה דוח חמור ביותר.
אמנון כהן: המדינה מעבירה תקציבים לקרן כי המדינה רוצה לעשות לטובת הציבור, היא רוצה שתהייה תחבורה ציבורית, שירכשו אוטובוסים והמדינה גם מסבסדת חלק מהנסיעות.
אמנון כהן: דרך ביצוע הרכש מתבצע ללא נהלים, ללא אישורים, ללא הסכמים חדשים, ללא תחרות.
אמנון כהן: בשלושים השנים האחרונות, כך אומר הדוח, למעשה עובדים כמעט עם אותה התקשרות, כמעט.
אמנון כהן: מציין המבקר שאת ההסכם משנת 1994 שעל בסיסו ממשיכים את הרכש, אותו לא מוצאים.
אמנון כהן: אני שואל איפה הפיקוח, איפה החשכ"ל (החשב הכללי), איפה משרד התחבורה.
אמנון כהן: מעבירים כספי ציבור.
אמנון כהן: מצד אחד שואלים איפה הכסף ומגלים שהכסף הולך למקום הלא נכון ולא בצורה נכונה.
אמנון כהן: אני תקווה שכבר תיקנו את הליקויים.
אמנון כהן: משרד המבקר תעדכן אותנו בבקשה, אשמח לשמוע.
<צבי ורטיקובסקי: לא את כל הליקויים תיקנו, עדיין לא.
<צבי ורטיקובסקי: אני אציג את תחילת הדוח.
<צבי ורטיקובסקי: נמצאים כאן העמיתים שלי.
<צבי ורטיקובסקי: בהזדמנות זו אבקש להציג אותם ולהודות להם על העבודה שעשו.
<צבי ורטיקובסקי: אליהו בניהו סגן מנהל אגף, אליהו פז שעשה את עבודת הביקורת בשטח.
<צבי ורטיקובסקי: מדובר בדוח שפורסם במסגרת מקבץ הדוחות הכלכליים, דוח 64א'.
<צבי ורטיקובסקי: חברת דן מתפעלת כ- 18% מהתחבורה הציבורית במדינה והיא המפעילה הגדולה ביותר של התחבורה הציבורית בגוש דן.
<צבי ורטיקובסקי: המדינה מסבסדת בשיעור של כ- 90% את רכישת האוטובוסים על ידי חברת דן.
<צבי ורטיקובסקי: ההסכם האחרון שנחתם בין הממשלה לבין החברה היה בשנת 2007 לתקופה של עשר שנים.
<צבי ורטיקובסקי: במסגרת הסובסידיה התחייבה הממשלה לתמוך ברכישת אוטובוסים בסכום של כ- 87 מיליון שקל לשנה.
<צבי ורטיקובסקי: נקבע שהכספים ינוהלו באמצעות קרן לחידוש משק האוטובוסים.
<צבי ורטיקובסקי: זו קרן משותפת של החברה והממשלה.
<צבי ורטיקובסקי: היום יושבים בה נציגים משני הצדדים.
<צבי ורטיקובסקי: בין השנים 2007-2011 הממשלה הזרימה כ-458 מיליון שקל.
<צבי ורטיקובסקי: השיטה בדרך כלל היא שהחברה מייבאת שילדות ואת המרכבים בונים בארץ בשתי חברות פרטיות.
<צבי ורטיקובסקי: אני אתייחס לזה בהמשך.
<צבי ורטיקובסקי: הביקורת ציינה, כפי שאדוני היושב ראש אמר, בשנים האחרונות ביצעה חברת דן רכישות רק בחברה מסוימת וללא כל הליך תחרותי, זאת למרות שבהסכם הסובסידיה, לפחות משנת 2007, נקבע שזה יעשה בהליך תחרותי – דבר שאנחנו רואים אותו בחומרה רבה.
<צבי ורטיקובסקי: במשך שנות העבודה עם הספקית התגלו ליקויים בתפקוד בתחומים שונים ולמרות זאת חברת דן שומרת אמונים לספקית הזאת.
<צבי ורטיקובסקי: הביקורת, הבקרה של משרד האוצר ושל משרד התחבורה, הייתה חלשה כי הם לא קיימו הליכי רכישה תחרותיים וזה למרות שאנחנו כבר הערנו, גם למשרד האוצר וגם למשרד התחבורה עוד בשנת 2001, במסגרת דוח שערכנו להצטיידות אוטובוסים על ידי חברת אגד.
<צבי ורטיקובסקי: נראה, שכנראה לא הפנימו את הדוח הקודם.
<צבי ורטיקובסקי: הנה אנחנו מוצאים ליקויים מאוד דומים גם במסגרת של חברת דן בנושא רכישת אוטובוסים.
<צבי ורטיקובסקי: כנראה משכיבים את הדוחות ואת הלקחים שמתחייבים.
<צבי ורטיקובסקי: כאן מדובר בלקחים שניתנים ליישום תוך פרק זמן קצר והדברים לא נעשים.
אמנון כהן: הוא אומר שהיה עוד דוח על הרכש של אגד.
<צבי ורטיקובסקי: דוח 61ב' בשנת 2011.
<צבי ורטיקובסקי: חברת דן לא הכינה נוהל לרכישות לצורך הקרן.
<צבי ורטיקובסקי: הפרוטוקולים של ישיבות הקרן לא כוללים הסברים בדבר מספר האוטובוסים שהוחלט לרכוש מדי שנה בשנה.
<צבי ורטיקובסקי: העלתה הביקורת גם שבשנים 2007-2010 לפחות היו עודפים תקציביים להבדיל מעודפים תזרימים בסך של בין 72% ל- 100% מסכום התמיכה השנתית.
<צבי ורטיקובסקי: כלומר מדובר בסדר גודל של בין 62 ל- 87 מיליון שקל עודפים תקציביים בשנה.
<צבי ורטיקובסקי: בשנת 2009 ייבאה חברת דן שלושה דגמים של אוטובוסים משלושה ספקים על מנת לבחון אותם.
<צבי ורטיקובסקי: הביקורת מצא כי "דן" לא השתמשה בנתונים השוואתיים בין הדגמים.
<צבי ורטיקובסקי: שוב על מנת להגביר את ההליכים התחרותיים, למרות שצוין שלפחות אחד מהספקים, בחלק מהשוואה, לא נפל בציוניו לעומת הספקית הקיימת.
<צבי ורטיקובסקי: שוב, רכש של שלושים שנה זה הרבה זמן ומבחינה זאת גם ההיגיינה הציבורית מחייבת לעשות הליכים תחרותיים.
<צבי ורטיקובסקי: נראה שהערנות בתחום הזה אינה מספקת.
<צבי ורטיקובסקי: חברת דן רוכשת מדי שנה אוטובוסים בכ- 100 מיליון שקל.
<צבי ורטיקובסקי: כפי שאדוני היושב ראש ציין, היא מתבססת על חוזה שנתחם עוד בשנת 1994, משום מה החוזה אינו בנמצא.
<צבי ורטיקובסקי: תוספות לחוזה שנחתמות מפעם לפעם יש, אבל החוזה הבסיסי שהוא זה צריך לשמש לצורך פיקוח, לצורך בקרה על מנת לבחון שהספק עומד בכל ההתחייבויות.
<צבי ורטיקובסקי: כאמור החוזה הבסיסי אינו בנמצא.
<צבי ורטיקובסקי: התופעה הזאת אומרת דרשני.
<צבי ורטיקובסקי: בשנים האחרונות פנתה חברת דן לחברות ההרכבה בבקשה לקבל הצעות מחיר לבניית מרכיבים לשילדות.
<צבי ורטיקובסקי: שוב, לא נמצא שיש מסמכים המתעדים ניהול משא ומתן בעקבות הצעות המחיר.
<צבי ורטיקובסקי: נראה שיש לכאורה כעין חלוקת שוק, גם זה יכול להיות תהליך בעייתי.
<צבי ורטיקובסקי: ברשותך אדוני היושב אני רוצה להפנות את תשומת הלב, משרד מבקר המדינה רגיש לתוצרת הארץ.
<צבי ורטיקובסקי: החטיבה שבראשותי הכינה דוח על העדפת תוצרת הארץ.
<צבי ורטיקובסקי: המחוקק וגם בתקנות נקבעו סעיפי העדפה לתוצרת הארץ, כמה שאני זוכר מדובר בשיעור של כ- 15%.
<צבי ורטיקובסקי: בתחום הקנייה המחוקק קבע, ואנחנו כמובן לא מתנגדים, אבל אנחנו כן עומדים על הליכים תחרותיים על מנת לשמור על תמריץ התייעלות, תמריץ לחסכון ושמירה על ההיגיינה הציבורית.
<צבי ורטיקובסקי: אלו עקרונות - - -
שמעון אוחיון: סליחה אדוני, אתה מתכוון לחלק של המרכיבים?
<צבי ורטיקובסקי: גם של המרכיבים, אבל אמרתי קודם שגם לשלדות עצמן.
<צבי ורטיקובסקי: זאת אומרת שמייבאים את השלדות ובארץ בונים את המרכב של האוטובוס.
שמעון אוחיון: לא הבנתי למה אתה מהרהר על העניין העדפה של תוצרת מקומית, הרי השלדות ממילא מובאות מחו"ל, כאן אין לך העדפה מקומית.
<צבי ורטיקובסקי: בהקשר של העדפה של תוצרת הארץ אני מדבר רק על המרכב.
<צבי ורטיקובסקי: חשוב לנו שתהייה תעסוקה במדינת ישראל.
<צבי ורטיקובסקי: המחוקק נדרש לנושא הזה ובמסגרת הגבולות שהמחוקק קבע משרד מבקר המדינה לא מתווכח ולא מבקש חלילה לפעול באיזו פעולה אחרת.
<צבי ורטיקובסקי: עדין משרד מבקר המדינה כן עומד על הליכים תחרותיים, על תמריצים להתייעלות ועל חיסכון בכספי הציבור וגם מתן שוויון הזדמנויות למי שצריך כפי שמתחייב בכלכלה בריאה.
<צבי ורטיקובסקי: נדרשתי קודם על סדרי הפיקוח ועל הבקרה של משרד האוצר ומשרד התחבורה.
<צבי ורטיקובסקי: הגענו למסקנה שהן לא מספקות ולא יעילות, הן בעצם טעונות שיפור בצורה מאוד משמעותית.
<צבי ורטיקובסקי: כולנו יודעים שהתחרות היא בנשמת הכלכלה.
<צבי ורטיקובסקי: מדוח הביקורת עולה שחברת דן וגם משד התחבורה ומשרד האוצר לא עשו מאמץ ממשי לשם קיום ההליכים המתחייבים.
<צבי ורטיקובסקי: נראה כאילו שבחלק מהמקרים נעשו מעט פעולות, אבל הן נראות יותר כפעולות למראית עין מאשר פעולה ממשית.
אמנון כהן: המנכ"ל בדרך מתל-אביב?
אמנון כהן: מי הבכיר מטעם חברת דן?
אמנון כהן: מאיר ברכה.
אמנון כהן: אנחנו נקיים את הדיון הזה וחשוב לי מבחינת הרגולטורים, משרד החשכ"ל ומשרד התחבורה, עוד לפני שמעבירים את הכסף שהתחייבנו להעביר לטובת האזרחים נוסעי התחבורה הציבורית, ואנחנו גם מסבסדים את חלק מהנסיעות כי אנחנו רוצים שהציבור ייהנה מתחבורה ציבורית גם באזורים שפחות כלכלי לאוטובוס להגיע אליהם.
אמנון כהן: הכוונה נכונה, אבל בדרך יש הרבה קלקולים.
אמנון כהן: כספי ציבור ניתנים בצורה כזו.
אמנון כהן: על כן אני מבקש שראש הפירמידה יהיה נוכח כאן ושלא ישלח נציגים מדרג ב' או ג'.
אמנון כהן: ברור לנו שכל אחד עושה מלאכתו נאמנה, אנחנו לא מזלזלים באיש.
אמנון כהן: אנחנו מבקשים תשובות כי הדברים חוזרים על עצמם, אלו דברים של שנים רבות שאינם מגיעים לידי תיקון.
אמנון כהן: אל תחשבו שתמשיכו.
אמנון כהן: זה דיון ראשון ויהיו מאתיים דיונים עד שנגמור את זה.
אמנון כהן: שלא תחשבו שפעם אחת קיימנו דיון ונגמר הסיפור.
אמנון כהן: בדיון הבא תגיע חברת אגד לכאן .
אמנון כהן: הדיון הבא יהיה משותף לשתי החברות כדי לבחון איך הפיקו הרגולטורים לקחים.
אמנון כהן: ברמת הרגולטור אני רוצה לשמוע מהחשכ"ל, אתם הרי מסתכלים מאוד על כל דבר ואנחנו סומכים עליכם, אתם פקידים שאנחנו המחוקקים נותנים לכם את כל הסמכות, בידכם הרגישות.
אמנון כהן: איפה צריך אתם לא בודקים כמו שצריך ואיפה שפחות צריך אתם נכנסים לעובי הקורה עד כדי שעוצרים הכל, בודקים עד שהפסיק הקטן יסתדר.
אמנון כהן: וכאן, לא בודקים, אין הסכמים.
אמנון כהן: את הסכם שנחתם משנת 1994 לא מוצאים בכלל.
אמנון כהן: מי יכול להציג לנו את ההסכם?
אמנון כהן: על פי מה אתם עובדים?
<מאיר ברכה: אנחנו עובדים כל שנה - - -
אמנון כהן: הסכם יש?
אמנון כהן: מה זה 1994.
<מאיר ברכה: אדוני שואל, אני אענה.
<מאיר ברכה: אנחנו מסתכמים כל שנה על נספח שאנחנו מצרפים להסכם.
אמנון כהן: לפני הנספח, הסכם כללי - - - מה הבעיה לחתום על הסכם חדש?
אמנון כהן: למה לא כותבים חדש?
<מאיר ברכה: הפקנו את הלקחים, נעשה הסכם חדש.
אמנון כהן: דובר על זה מזמן, אני יודע שהבטחת לי.
<מאיר ברכה: לא רכשנו אוטובוסים עדיין.
<מאיר ברכה: שלוש שנים וחצי חברת דן לא רוכשת אוטובוסים.
<מאיר ברכה: מאז הדיון ועד היום לא נרכשו אוטובוסים.
אמנון כהן: ההסכם הראשי המדובר משנת 1994 לא נמצא.
אמנון כהן: איך אפשר לרכוש עם נספחים כשאין הסכם ראשוני?
אמנון כהן: משרד האוצר, החשכ"ל, אתה ראית את ההסכם?
<עופר פלג: יש הסכם בין חברת דן לבין הממשלה.
<עופר פלג: כאן מדובר בעניין - - -
אמנון כהן: התקשרות.
<עופר פלג: התקשרות בין חברת דן לבין האוטובוסים.
רוברט אילטוב: אם הוא לא קונה אוטובוסים בשביל מה אתה מעביר לו כסף?
אמנון כהן: אתה הרגולטור של המדינה, אותך היא הסמיכה ואתה תחת פיקודה, אם אין לך תשובות תביא את מיכל, אנחנו רוצים לקבל תשובה איך המדינה מעבירה כסף כשאין חוזה התקשרות בכלל.
אמנון כהן: לך לא איכפת בכלל, אתה בכלל בודק אם יש תחרות?
אמנון כהן: אתה בודק אם קיימו מכרז בין כמה גורמים?
אמנון כהן: אולי יש גורמים טובים יותר.
אמנון כהן: כמו שאמר המבקר וודאי שהעדפה שלנו היא ל"כחול לבן", אבל יש פערים בסדר גדול של 60% או 70%, אז לעשות שכל.
<עופר פלג: אני אומר, פעם ראשונה יצא כעת מכרז להליך תחרותי של אוטובוסים כלול העדפה לתוצרת הארץ, כולל - - -
אמנון כהן: עופר פלג, כתוב "בשנת 2009 ייבאה חברת דן שלושה דגמים של אוטובוסים משלושה ספקים" הביאו עשו מעשה, אמרו הייתה ביקורת וייבאו שלושה דגמים.
אמנון כהן: אבל משלושתם לא יצא כלום, המשיכו מה שהיה לפני שלושים שנה.
אמנון כהן: אתה בדקת למה?
<עופר פלג: לא רכשו אוטובוסים.
<עופר פלג: באופן עקרוני חברת דן עושה פעולות כדי לאפשר תחרות יותר גדולה כפי שהמבקר ציין.
<עופר פלג: הרבה מהלקחים כאן כבר יושמו ומיושמים.
<עופר פלג: נעשות כל הזמן בחינות לאוטובוסים חדשים שמגיעים לארץ.
<עופר פלג: הם בחנו שלושה סוגי אוטובוסים על מנת - - -
אמנון כהן: לא המליצו על כלום.
אמנון כהן: למה הם לא המליצו?
<עופר פלג: עכשיו הם בוחנים אוטובוסים נוספים על מנת לקיים תחרות.
אמנון כהן: באותו סעיף כתוב: "לא נמצא כי "דן" השתמשה בממצאי השוואה בין הדגמים אף שציוניו של אחד הספקים בחלק מתחומי ההשוואה לא נפלו מציוני הספקית".
<אלון אלמן: אני רוצה להבהיר את הנקודה הזאת.
<אלון אלמן: לפני כשנה "דן" בדקה - - -
דב חנין: אם אפשר, תסביר לנו למה בעצם לא קונים אוטובוסים משלושה ספקים.
<אלון אלמן: בנוסף לאוטובוס ש"דן" מפעילה לקחה חברת דן עוד שני אוטובוסים, האחד של חברת ינקו והשני של חברת סקניה.
<אלון אלמן: טבלת ההשוואה הייתה מאוד מגוונת וכללה פרמטרים רבים.
<אלון אלמן: לכל פרמטר היה משקל שונה, כך שלהגיד שפרמטר מסוים בחברה כזאת קיבל ציון יותר גבוה, זה לא אומר שבשקלול הכולל אותו אוטובוס עדיף.
אמנון כהן: איפה הטבלה הזאת, איפה העבודה הזאת?
אמנון כהן: היא לא נמצאת.
<אלון אלמן: היא נמסרה למבקר המדינה.
<אלון אלמן: אני רוצה להגיב להתייחסות של מבקר המדינה.
<אלון אלמן: מבקר המדינה שכח לציין שבפרמטרים - - -
אמנון כהן: אתה לא תגיד מה הוא שכח, אתה תגיד מה הוא ציין.
<אלון אלמן: אני אתייחס לעובדות.
אמנון כהן: תתייחס בבקשה לכך שבשנת 2009 הבאתם שלושה דגמים, בחנתם, בדקתם את כל הפרמטרים.
אמנון כהן: אתם אנשי מקצוע ואנחנו סומכים עליכם.
אמנון כהן: הנתונים היו צריכים לעבור למשרד התחבורה, למשרד האוצר כדי לבחון ולשמוע מה הם אומרים.
אמנון כהן: איפה ההליך הזה עומד?
אמנון כהן: למה כל זה לא הגיע אליהם?
<מאיר ברכה: אדוני, הדוח הזה הועבר גם למשרד התחבורה.
<מאיר ברכה: משרד התחבורה היה שותף לתהליך הזה, התהליך נעשה, הדוח הזה הועבר גם למבקר המדינה בצורה מפורטת.
<מאיר ברכה: נערך דיון עם מבקר המדינה בנושא הדוח.
<מאיר ברכה: הדוח היה ברור, מובנה.
<מאיר ברכה: כמו שציין חברי כאן, יש כמה פרמטרים שהם בעיני המתבונן.
<מאיר ברכה: אנחנו אנשי מקצוע, לנו יש ניסיון של עשרות שנים בהפעלת תחבורה ציבורית.
<מאיר ברכה: אנחנו יודעים מהי תחבורה - - -
אמנון כהן: ומה החלטתם לאחר בחינת אותם שלושה דגמים?
אמנון כהן: – שאותו הדגם שבחרתם קודם, הוא הכי טוב.
<מאיר ברכה: התשובה היא אכן.
<אלון אלמן: הפרמטר המרכזי שנקרא תחזוקה ושהייה במוסך, שזה הפרמטר המרכזי, התחזוקתיות, שממשות האוטובוס, עד כמה הוא זמין עבור נסיעות קיבל בחברת MAN את הציון הכי גבוה.
<צבי ורטיקובסקי: למה אתם לא מנהלים הליכי מכרז?
<מאיר ברכה: מנהלים.
<מאיר ברכה: למה לא?
<אהרון מיכאלי: אני היועץ המשפטי של החברה.
אמנון כהן: עדיין לא הגענו לקטע המשפטי.
אמנון כהן: למה אין מכרז?
<מאיר ברכה: חברת דן בחנה במשך שנים הרבה סוגי אוטובוסים כדי להפעילם בתחבורה ציבורית, להפעילם במטרופולין הקשה של תל-אביב.
<מאיר ברכה: יש לנו ניסיון באוטובוסים.
<מאיר ברכה: כדי לפתח אוטובוס חדש במדינת ישראל זה תהליך ארוך ויקר ולוקח - -- -
אמנון כהן: לא לפתח, לקיים מכרז.
אמנון כהן: למה אתה לא עושה מכרז.
אמנון כהן: תענה על השאלה הפשוטה, למה אין מכרז.
אמנון כהן: קיבלתם החלטה לא לקיים מכרז?
<מאיר ברכה: לא קיבלנו החלטה כזאת.
אמנון כהן: אתה חברה גדולה, אתה אומר שאתה סבוך, אתה בונה את המכרז בהתאם לצרכים שלך כדי לספק שירות ללקוחות שלך במקום הצפוף ביותר מדינת ישראל, ואתה בסדר.
אמנון כהן: לכן במכרז אתה כותב שאתה צריך א', ב' ג' ומעלה את כל הדרישות שלך ושיואילו בטובם כל המעוניינים להגיש תשובה למכרז, ואתה תבחן את התשובות.
אמנון כהן: אני מבקש תשובה.
<אופיר קרני: אני מנהל הכספים של החברה.
<אופיר קרני: אני אנסה - - -
אמנון כהן: איך אתה מוציא כספים בלי מכרז?
אמנון כהן: אתה לא רואה שמשהו לא בסדר?
אמנון כהן: <קריאה> הוא לא מוציא, האוצר מוציא.
<אופיר קרני: קודם כל עובדתית זה נכון, בשנים האחרונות לא קנינו.
<אופיר קרני: ברשותך נגיע לזה בסוף.
אמנון כהן: למה בסוף, להגיד כן או לא ומה הם הלקחים שהפקת.
<אופיר קרני: אנסה להסביר.
<אופיר קרני: יש מכרז - - -
אמנון כהן: אתם פקחתם, בדקתם את המכרז?
<אופיר קרני: הוא יצא עם פיקוח של משרד התחבורה.
<אופיר קרני: לפני מספר חודשים יצא מכרז מסודר שמזמין משתתפים מהארץ והעולם להציע הצעות לפי התוויה, גם משפטית, גם כלכלית וגם טכנית שנקבעו בתאום עם משרד התחבורה.
<אופיר קרני: לכן הנושא העיקרי של דוח מבקר המדינה, אדוני היושב ראש יושם.
<אופיר קרני: חברת דן - - -
אמנון כהן: אל תציג לי כעת את הפילוסופיה שלך.
אמנון כהן: תתייחס לסעיף: "דן רוכשת מדי שנה בשנה אוטובוסים מהספקית בכ- 100 מיליון שקל לפחות.
אמנון כהן: כל הרכישה מבוססת על חוזה בסיס עוד משנת 1994 שלא אותר בחברה"- עדיין לא קיבלתי תשובה אם יש את ההסכם הזה.
אמנון כהן: נמשיך, "יש במצב דברים זה כדי להקשות על חברת דן לעמוד על ביצוע של כל תנאי החוזה על ידי הספקית.
אמנון כהן: הדבר מצביע על זלזול לכאורה של החברה ובחובתה לפעול בצורה מסודרת ושקופה, דבר הנדרש במיוחד נוכח כספי הציבור המרובים שהיא מוציאה בכל שנה".
אמנון כהן: הוא כותב שמדי שנה אתם מוציאים לפחות כ- 100 מיליון שקל לרכישת האוטובוסים.
אמנון כהן: מה קרה, לפי שאלתו של חבר הכנסת דב חנין, בשלוש השנים וחצי שאתם מציינים שלא רכשתם אוטובוסים.
<אופיר קרני: יש עדיין את השאלה הקודמת שלא ניתנה האפשרות לענות.
שמעון אוחיון: אדוני היושב ראש, הדוח הוא קשה, מתוך שבע נקודות שש מתייחסות ישירות לחברת דן והאחרונה מתייחסת אל משרד התחבורה והפיקוח שלו.
שמעון אוחיון: עוד לא הספקתי לקבל תשובה אפילו על האיחורים בהספקת שילדות, על בעיות במנועים, על התמיכה טכנית.